ביום שני, 22.5.17, ינחת נשיא ארצות הברית, דונאלד טראמפ, בנמל התעופה בן גוריון.בכלי התקשורת בישראל מדברים הרבה על הביקור הזה. בכתבה זו נספר לכם בקצרה על המקומות שטראמפ יבקר בהם ועל האנשים שיפגוש וננסה להבין למה בכלל מנהיגים מבקרים אחד אצל האחר.
הוא משתתף בוועידת פסגה של מנהיגי מדינות, שבה ידונו, בין היתר, בסכסוך הישראלי-פלסטיני.
הוא נושא נאום על אמונה דתית קיצונית ועל אמונה דתית מתונה. בנאום הוא מדבר בעד האסלאם המתון וקורא למאבק משותף בקיצוניות ובטרור, לדוגמה, הטרור של ארגון המדינה האסלאמית –דעא"ש.
בסרטון הזה תוכלו לראות את הגעתו של הנשיא טראמפ לערב הסעודית.
על פי מערכת השעות שלכם, מה אתם לומדים ביום שני בשעה 11:00? עברית? ספורט? מתמטיקה? מה שזה לא יהיה, בזמן שאתם תלמדו, בנמל התעופה בן-גוריון ינחת "אירפורס 1" – מטוסו של נשיא ארצות הברית במסעותיו בעולם.
העיר העתיקה בירושלים: האורחים יבקרו בכותל המערבי ובכנסיית הקבר, שעל פי האמונה הנוצרית היא מקום קבורתו של ישו, ולכן זה מקום חשוב מאוד לנוצרים מאמינים.
מלון המלך דוד בירושלים: מלון ותיק מאוד שנבנה עוד לפני הקמת מדינת ישראל. האורחים הנכבדים ינוחו במלון המפואר הזה.
בית ראש הממשלה: דונאלד טראמפ, מלאניה אשתו, איוונקה בתו ובעלה יתארחו בארוחת ערב חגיגית אצל ראש הממשלה בנימין נתניהו ורעייתו שרה.
יד ושם: דונאלד טראמפ יניח זר לזכרם של קרבנות השואה. כמעט כל אורח רשמי שמבקר בישראל, מבקר ביד ושם.
מוזאון ישראל: זה שיאו של הביקור, משום שכאן יישא דונאלד טראמפ נאום ובו ידבר על היחסים בין ישראל לארצות הברית ועל נושאים חשובים נוספים כמו הסכסוך בין ישראל למדינות ערב ולפלסטינים.
בשעה 15:40, קצת יותר מ-24 שעות מאז נחתו, יעזבו הנשיא ופמלייתו את ישראל ויטוסו לאירופה.
מה מטרת הביקור?
בכל מקרה, מטרת הביקור שלכם היא לבלות יחד. כשמנהיגים מבקרים זה את זה, מה הם עושים יחד? לשם מה הם נפגשים?
מדברים: גם מנהיגים מדברים כשהם נפגשים. הם מדברים על עניינים אישיים, אבל בעיקר הם מדברים על ענייני עבודה. לדוגמה, בביקור הזה ידברו הנשיא טראמפ וראש הממשלה נתניהו על שיתוף פעולה בין ישראל לארצות הברית וגם על חילוקי הדעות ביניהם. טראמפ מדבר עם מנהיגים במזרח התיכון על ביטחון, על טרור – לדוגמה, על מאבק בדעא"ש – וגם על השלום, כלומר על כך שארצות הברית מעוניינת לקדם תהליך שלום בין ישראל למדינות ערב ולפלסטינים.
נואמים: מנהיגים מדברים זה עם זה בפגישות סגורות, אבל הם מדברים גם אל אזרחי המדינות שלהם ואל העולם בכלל. את זה הם עושים בנאומים שמשודרים בכלי התקשורת. האם תוכלו לנחש מה יאמר טראמפ בנאום שלו במוזיאון ישראל?
מבלים בחוץ: גם מנהיגים מבלים בחוץ, אבל בדך כלל לא במשחק כדורגל אלא בביקר במקומות חשובים במדינה שמארחת אותם. את המקומות האלה בוחרים בקפידה; כל מקום מסמל משהו.
האחד – לעבוד.
"לאשר מחדש את הברית הבלתי ניתנת לערעור בין אמריקה למדינה היהודית".
במסעו טראמפ מבקר בכותל המערבי ובכנסיית הקבר ונפגש עם מנהיגים מוסלמים ממדינות רבות.
תוכלו לנחש איזה מסר מבקש טראמפ להעביר לעולם?
וואו (רחל , קריית גת 12.06.2017) אם דולאנד טראמפ ביקר בישראל איזה כבוד.
תשובה למחשבה (שחר , מעלה אדומים 24.05.2017) לדעתי, טראמפ רצה להראות שייכות לכל הדתות ולהראות שאין לו עמדה קיצונית כלשהי. שהוא מקבל את כולם ומזדהה עם הדתות השונות ומכבד אותם בכך שהוא נפגש עם מנהיגיהם, מבקר במקומות שקדושים להם וכדומה! אני חושבת שחשוב שמנהיג יראה שהוא מכבד את כולם.